b'\n_START_ARTICLE_\n1948 m. Saltsjobadeno Tarpzoninis turnyras\n_START_PARAGRAPH_\n1948 m. Saltsjobadeno tarpzoninis \xc5\xa1achmat\xc5\xb3 turnyras \xe2\x80\x93 tai pasaulio \xc4\x8dempionato ciklo (1949\xe2\x80\x931951) atrankin\xc4\x97s \xc5\xa1achmat\xc5\xb3 var\xc5\xbeybos. Vyko 1948 m. liepos 15 \xe2\x80\x93 rugpj\xc5\xab\xc4\x8dio 15 d. Saltsjobadene. Tai pirmas turnyras vykdomas pagal nauj\xc4\x85j\xc4\x85, 1947 m. FIDE 18-ojo kongreso patvirtint\xc4\x85, pasaulio \xc4\x8dempionato sistem\xc4\x85.\n_START_SECTION_\nTurnyras\n_START_PARAGRAPH_\nTurnyras atrinko 5-is \xc5\xa1achmatininkus \xc5\xbeaisian\xc4\x8dius 1950 m. Kandidat\xc5\xb3 turnyre.\n_START_SECTION_\nDalyvi\xc5\xb3 atranka\n_START_PARAGRAPH_\nNumatyta atranka \xc4\xaf tarpzonin\xc4\xaf turnyr\xc4\x85 buvo atlikta tik dalinai: teis\xc4\x99 pirmajame tarpzoniniame turnyre i\xc5\xa1kovojo tik 4 \xc5\xa1achmatininkai i\xc5\xa1 1-ojo zonini\xc5\xb3 turnyr\xc5\xb3 ciklo  \xe2\x80\x93 E. Bekas ir O\xe2\x80\x98Keli (1-os ir 2-os FIDE zon\xc5\xb3 nugal\xc4\x97tojai), I Ke\xc5\xbedenas ir D. Janovskis \xe2\x80\x93 AV ir Kanados \xc4\x8dempionat\xc5\xb3, kurie tuo pa\xc4\x8diu buvo ir 5-os, bei 6-os zon\xc5\xb3 turnyrai, nugal\xc4\x97tojai._NEWLINE_Likusius 16 \xc5\xbeaid\xc4\x97j\xc5\xb3 pakviet\xc4\x97 FIDE kvalifikacinis komitetas. D\xc4\x97l \xc4\xafvairi\xc5\xb3 prie\xc5\xbeas\xc4\x8di\xc5\xb3 turnyre atsisak\xc4\x97 dalyvauti: A. Denkeris, I. Ke\xc5\xbedenas, O\xe2\x80\x98Kelli ir E. Eliskazesas. Vietoj j\xc5\xb3 pagal atsargini\xc5\xb3 s\xc4\x85ra\xc5\xa1\xc4\x85 \xc4\xaf var\xc5\xbeybas buvo \xc4\xaftraukti: A. Lilientalis, G. \xc5\xa0tolcas, E. Lundinas ir V. Pircas. .\n_START_SECTION_\nRezultatai\n_START_PARAGRAPH_\nTeis\xc4\x99 dalyvauti 1950 m. Kandidat\xc5\xb3 turnyre i\xc5\xa1kovojo: 1. D. Bron\xc5\xa1teinas \xe2\x80\x93 13\xc2\xbd ta\xc5\xa1ko; 2. L. Sabo \xe2\x80\x93 12\xc2\xbd; 3. I. Boleslavskis \xe2\x80\x93 12; 4. A. Kotovas \xe2\x80\x93 11\xc2\xbd; 5. A. Lilientalis \xe2\x80\x93 11.'